Wat van kopiereg op my skryfwerk, is my skryfwerk veilig by julle? Jy behou volle kopiereg op alles wat jy skep en jy mag alle wenke en voorstelle wat jy gedurende die kursus ontvang as jou eie gebruik. Onthou dat jou skryfwerk deurgaans as vertroulik behandel word.
Hoe dien ek my manuskrip in vir publikasie? Elke kursus bevat 'n module wat voorlegging bespreek en illustreer. 'n Professionele voorlegging sal jou kans op publikasie 'n stywe hupstoot gee.
Wie bemark die boeke sodat ek outeursgeld kan verdien? Hoewel uitgewers hulle eie bemarkings- en verkoopspanne het, is dit 'n goeie idee om jou boek ook self te bevorder in skole en by leeskringe, ens.
Moet ek kan teken om 'n prenteboek te kan skryf? Jy hoef nie 'n kunstenaar te wees om prenteboeke te skryf nie. Kinderboek-illustrasies is 'n spesialisgebied. Jou uitgewer sal iemand kies wat opgewasse is vir die taak.